Publication: Magyar Közlöny
Issue: MK-2009-194 (Year: 2009, Number: 194)
Era: 2004-2010
Section: „8. számú melléklet a 32/1999. (III. 31.) FVM rendelethez
Paragraph Index: 930

h) tenyésznövendék nyúl: továbbtenyésztés céljára meghagyott nyulak elnevezése elválasztástól tenyésztésbevételig. 1.1.1. E mellékletelõírásaitalegalább120 anyanyulatvagy1000 hízónyulatmagukbanfoglalóállományokrakellalkalmazni. 1.2. Nyulakat kizárólag beltéri, zárt helységben szabad tartani. 1.3. A tartás helyén a levegõ hõmérsékletének 10 °C és 28 °C között kell lennie. Fialó anyanyulak, szopósnyulak, valamint hízónövendék nyulak tartási helyén legalább 15 °C-t kell biztosítani. 1.4. Az istállóban a légáramlás-sebessége, a porszint, a relatív páratartalom, a szén-dioxid és az ammónia, valamint az egyéb gázok koncentrációja olyan mértékû legyen, amely nem káros a nyulakra. 1.5. Gondoskodni kell az állatok igényének megfelelõ megvilágításról, de az erõs fénnyel szemben védelmet kell biztosítani a számukra. Naponta legalább 8 óra sötét idõszakot kell az állatok számára biztosítani. 1.6. A nyulakat – a hízónövendék nyulak kivételével – 12 hetes korukat követõen egyedileg kell elhelyezni. A szopósnyulakat anyjukkal együtt kell tartani. 1.7. A ketreceket vagy fülkéket úgy kell kialakítani és folyamatosan karbantartani, hogy azok megrágásuk esetén se okozhassanak sérülést az állatoknak, valamint az állatok fájdalom- és sérülésmentesen kivehetõk legyenek. 1.8. Lemezes, átláthatatlan oldalfalú ketrecben nyulat tartani – kivéve bakok fedezésekor és ondóvételekor – tilos. Amennyiben az alkalmazott ketrec- vagy fülketípus lehetõvé teszi, biztosítani kell az állatok számára, hogy fajtársaikat láthassák. 1.9. A ketrecek padozata úgy legyen kialakítva, hogy az állatok ne érintkezzenek ürülékkel. 1.10. Rácspadozat alkalmazásakor a hosszanti huzalok távolsága nem haladhatja meg a 20 mm-t, a kereszthuzalok távolsága az 55 mm-t, a dróthuzal átmérõje legalább 2 mm legyen. 1.11. Az állatok új helyre telepítése elõtt a tartási helyeket alaposan ki kell takarítani és fertõtleníteni. 1.12. Az elhullott egyedeket észlelésükkor azonnal el kell távolítani. 2. Az anyanyulak tartásának minimális követelményei 2.1. Az anyanyulak ketrece vagy fülkéje jól átlátható, könnyen ellenõrizhetõ legyen. 2.2. Az anyanyulaknak – az elletõládán kívül – legalább 2300 cm2 területet kell biztosítani. A tartási hely alapjának egyik oldala sem lehet rövidebb, mint 38 cm, magassága érje el a 30 cm-t. 2.3. Az anyanyulak számára elletõládát kell biztosítani. Az elletõláda mérete legalább 800 cm2, alapjának egyik oldala legalább 38 cm hosszú legyen. 2.4. Az elletõládát, illetve a fészektálcát a várható fialás elõtt legalább három nappal kell az állatok számára biztosítani, hogy az anyának elég ideje maradjon a jó minõségû fészek elkészítésére. 2.5. Az anyanyulaknak a fészeképítéshez megfelelõ alomanyagot (pl. faforgácsot) kell biztosítani. 2.6. Az elletõláda búvónyílásának zárhatónak kell lennie. 2.7. Az elletõládát, és a benne levõ szopósnyulakat rendszeresen ellenõrizni kell. 2.8. A szoptató anyanyulak számára folyamatos takarmányellátást kell biztosítani. 2.9. Fémrács padozat alkalmazása esetén legalább 25×40 cm nagyságú, lehetõség szerint perforált pihenõlap biztosítása szükséges. 3. Baknyulak tartásának minimális követelményei 3.1. A baknyulaknak legalább 2300 cm2 területet kell biztosítani. A tartási hely alapjának egyik oldala sem lehet rövidebb, mint 38 cm, magassága érje el a 40 cm-t, de legalább olyan magas legyen, hogy fedezéskor és ondóvételkor ne akadályozza a bakot. 3.2. Fémrács padozat alkalmazása esetén legalább 25×40 cm nagyságú, lehetõség szerint perforált pihenõlap biztosítása szükséges. 4. Hízónövendék nyulak tartásának minimális követelményei 4.1. A hizlalóketrecekvagyfülkéklegfeljebbháromszinteseklehetnek,azállatokmegfelelõellenõrizhetõségeérdekében. 4.2. Egy ketrecbe vagy fülkébe legalább két állatot kell telepíteni. Ez alól kivételt képeznek a csoportból kiemelt agresszív egyedek, melyeket egyesével kell tartani. 4.3. A telepítési sûrûséget úgy kell megválasztani, hogy az a hizlalás végén se haladja meg a 45 kg nyúl/m2-t. 4.4. Minden tíz állatra jutnia kell legalább egy itatószelepnek. 4.5. Nyolc nyúlnál több állat együtt tartása esetén a tartási helyre rágófát kell tenni az agresszív viselkedés mérséklése érdekében.”

Source: https://magyarkozlony.hu/hivatalos-lapok/b189721330e5e0d4e5fdb474fc21e98e3b3e550c/dokumentumok/1207556b9f9c4032b43cc273612e57eb6ddae082/letoltes